stanford-oval/wikipedia huggingface dataset:
אליפות הנשים של AEW
רשימת האלופות

| # | מתאבקת | שינוי אליפות> תאריך | שינוי אליפות> אירוע | שינוי אליפות> מיקום | סטטיסטיקת כהונה> מספר כהונה | סטטיסטיקת כהונה> ימים כאלופה | הערות |
| --- | --- | --- | --- | --- | --- | --- | --- |
| 1 | ריהו | 2 באוקטובר 2019 | Dynamite | וושינגטון די. סי. | 1 | 133 | ניצחה את ניילה רוז והפכה לאלופה הראשונה בתולדות הארגון. |
| 2 | ניילה רוז | 12 בפברואר 2020 | Dynamite | פארק סידר, טקסס | 1 | 101 |  |
| 3 | היקארו שידה | 23 במאי 2020 | Double or Nothing | ג'קסונוויל, פלורידה | 1 | 372 | הקרב היה קרב ללא פסילות וללא ספירות חוץ. |
| 4 | ד"ר בריט בייקר | 30 במאי 2021 | Double or Nothing | ג'קסונוויל, פלורידה | 1 | 290 |  |
| 5 | ת'אנדר רוזה | 16 במרץ 2022 |  :Dynamite St. Patrick's Day Slam | סן אנטוניו, טקסס | 1 | 1087+ | הקרב היה קרב כלוב. |

| — | פנויה | 4 בספטמבר 2022 | All Out | הופמן אסטייטס, אילינוי | — | 915+ | האלופה בפועל, ת'אנדר רוזה סבלה מפציעה בגבה בסוף חודש אוגוסט ולפיכך נקבעה אלופת נשים זמנית במהלך האירוע. ב-23 בנובמבר 2022 בפרק של התוכנית Dynamite, רוזה ויתרה על אליפות הנשים ובעקבות זאת תקופות הכהונה הזמניות הוכרו כתקופות כהונה רשמיות. |
| 6 | טוני סטורם | 4 בספטמבר 2022 | All Out | הופמן אסטייטס, אילינוי | 1 | 76 | האלופה בפועל, ת'אנדר רוזה הייתה אמורה להגן על תוארה מול טוני סטורם באירוע, אך הקרב בוטל בשל פציעה שספגה. סטורם התמודדה במקומה בקרב וניצחה את ד"ר בריט בייקר, ג'יימי הייטר והיקארו שידה בקרב מרובע אשר הכתיר את אלופת הנשים הזמנית. עקב ויתורה של רוזה על אליפות הנשים ב-23 בנובמבר 2022 בפרק של התוכנית Dynamite, תקופת כהונתה הזמנית של סטורם כאלופה הוכרה כתקופת כהונה רשמית. |
| 7 | ג'יימי הייטר | 19 בנובמבר 2022 | Full Gear | ניוארק, ניו ג'רזי | 1 | 190 | הייטר ניצחה את טוני סטורם והפכה לאלופת הנשים הזמנית. ב-23 בנובמבר 2022 בפרק של התוכנית Dynamite, נודע שרוזה ויתרה על אליפות הנשים, דבר שהפך את הייטר לאלופת הנשים הבלתי מעורערת. |
| 8 | טוני סטורם | 28 במאי 2023 | Double or Nothing | פרדייז, נבדה | 1 | 66 |  |
| 9 | היקארו שידה | 2 באוגוסט 2023 |  :Dynamite 200 | טמפה, פלורידה | 1 | 25 |  |
| 10 | סאראיה | 27 באוגוסט 2023 | All In | לונדון, אנגליה | 1 | 44 | הקרב היה קרב מרובע אשר כלל בנוסף את ד"ר בריט בייקר וטוני סטורם, כאשר סאראיה הצמידה את סטורם לניצחון. |
| 11 | היקארו שידה | 10 באוקטובר 2023 |  :Dynamite Title Tuesday | אינדפנדנס, מיזורי | 3 | 39 |  |
| 12 | "טיימלס" טוני סטורם | 18 בנובמבר 2023 | Full Gear | אינגלווד, קליפורניה | 3 | 281 |  |
| 13 | מריה מאי | 25 באוגוסט 2024 | All In | לונדון, אנגליה | 1 | 174 |  |
| 14 | "טיימלס" טוני סטורם | 15 בפברואר 2025 | Grand Slam Australia | בריזבן, אוסטרליה | 4 | 19+ |  |
זכיות משולבות

| דירוג | מתאבק | מספר החזקות בתואר | מספר ימים משולבים בהחזקת התואר |
| --- | --- | --- | --- |
| 1 | היקארו שידה | 3 | 436 |
| 2 | "טיימלס" טוני סטורם | 3 | 423 |
| 3 | ד"ר בריט בייקר | 1 | 290 |
| 4 | ג'יימי הייטר | 1 | 190 |
| 5 | ת'אנדר רוזה | 1 | 172 |
| 6 | ריהו | 1 | 133 |
| 7 | מריה מאי | 1 | 194+ |
| 8 | ניילה רוז | 1 | 101 |
| 9 | סאראיה | 1 | 44 |
הערות שוליים

↑  אליפות הנשים של AEW תיחשף באירוע All Out
↑  אלופת הנשים הראשונה של AEW תוכתר בתוכנית הראשונה של Dynamite
אס או אס אנרגיה אקספרס

| --- | --- |

 נתונים כלליים
 מייסדים:  תומר לוי
 תקופת הפעילות:  2002–הווה (כ־23 שנים) 
 שליטה בחברה:  50% קרן פימי; 50% תומר לוי
 ענפי תעשייה:  שירותי תדלוק שטח
 יו"ר:  לילך אשר טופילסקי 
 מנכ"ל:  תומר לוי
  
 sosenergy.co.il
 
אס או אס אנרגיה אקספרס בע"מ המוכרת בשם המותג sos היא חברה פרטית העוסקת בשירותי תדלוק מיוחדים ותדלוקי שטח. החברה מוחזקת על ידי תומר לוי וקרן פימי בחלקים שווים. החברה היא יצרנית של אוריאה ומשווקת שמנים וחומרי סיכה, ומחזיקה ברישיון יצרן דלק, המתיר לה לרכוש את מוצרי הדלק ישירות מבתי הזיקוק בישראל. אס או אס אנרגיה משנעת את הדלק אל יעדי התדלוק באמצעות מכליות.
נכון לשנת 2023 לחברה יותר מ-120 מתדלקות בגדלים ובנפחים שונים, כולל מתדלקות המונעות בהנעה כפולה, המאפשרות תדלוק בתנאי שטח קשים. אס או אס אנרגיה היא החברה הגדולה בישראל בתחום תדלוקי השטח המיוחדים, והיא החברה הראשונה בישראל שפעלה למתן שירות תדלוקי שטח, ומספקת דלק, שמנים ואוריאה למשטרת ישראל, לרשות כבאות והצלה, למשרד הביטחון ולצה"ל, למשרד לביטחון לאומי, למשרד האנרגיה ולחברת החשמל לישראל. אס או אס אנרגיה מספקת גז טבעי דחוס (CNG) באמצעות תחנות הגזה ניידות.
לקוחות החברה הן חברות תשתיות ופיתוח, חברות עפר ופיתוח, חברות בנייה, חברות תובלה, אוטובוסים, חברות הפקה, ספקי גנרטורים, רשתות שיווק, רשויות מקומיות, תאגידי מים, בתי מלון, בנייני משרדים, מפעלים, בתי חולים, חברות טכנולוגיה, בתי מגורים ועוד.
היסטוריה

אס או אס אנרגיה אקספרס נוסדה בשנת 2002 על ידי תומר לוי. בתחילת דרכה התמחתה החברה בכריית חול ובעבודות עפר, תשתיות ופיתוח. תומר לוי הגה את רעיון תדלוק השטח בשל הצורך בתדלוק כלי צמ"ה, ועם הזמן פיתח מתדלקת קטנה מונעת 4*4, המאפשרת תדלוק בשטח, ישירות לכלי, באמצעות מונה תדלוק והפקת תעודת תדלוק. הוא החל במכלית אחת בתכנונו ותוך זמן קצר, בשל הביקוש הגדול לשירות החדש, רכש צי מתדלקות, שגדל במהלך השנים.
בשנת 2017 רכשה קרן פימי 50% ממניותיה של החברה. בעקבות הרכישה החליף ישי דוידי את איל בר־קימא בתפקיד יו"ר הדירקטוריון של החברה.
בשנת 2015 זכתה אס או אס בבלעדיות במכרז למתן שירותי תדלוק שטח לצה"ל ולמערכת הביטחון בפריסה ארצית. בשנת 2016 זכתה בבלעדיות במכרז למתן שירותי תדלוק שטח ולהספקת דלקים, שמנים ואוריאה לקרן קיימת לישראל. בשנת 2020 זכתה במכרז להספקת דלק על מוצריו בתדלוקי שטח לחברת החשמל לישראל. בשנת 2021 זכתה בבלעדיות במכרז לפינוי דלקים מזוהמים של צה"ל ומערכת הביטחון. בשנת 2022 זכתה בבלעדיות במכרז לשינוע דלקים מזוהמים מטעם משרד האנרגיה.
לאס או אס אנרגיה אקספרס הרשאה לתדלוק באמצעות מכליות כביש בכל נמלי ישראל: נמל חיפה, נמל המפרץ חיפה, נמל מספנות ישראל, נמל אשדוד, נמל הדרום קונטיינר, נמל אילת ונמל קצא"א. בנוסף הוענק לה אישור לתדלוק "דיוטי פרי" מטעם רשות המיסים. לחברה מסוף בעיר אילת, המספק את שירותיה ללקוחותיה בעיר אילת ובסביבותיה, בערבה ובים המלח.
החברה ספקית מורשית של משרד הביטחון, והוכרזה על ידי מדינת ישראל כמפעל חיוני לשעת חירום. בשנת 2018 הוכרזה כמפעל קיומי לשעת חירום.
תדלוקי השטח של החברה הביאו לכך שכיום כבר כמעט שלא מוצבים מכלי דלק באתרי העבודה בישראל. מסיבה זאת, מאז שנת 2016, מעניק המכון הבריטי לתקינה (אנ') לחברה את התקן הבינלאומי לניהול סביבתי ISO14001.
בשנת 2021 זכתה אס או אס אנרגיה במכרז להקמת תחנות הגזה ניידות בגז טבעי דחוס (CNG) באתר חירייה - איגוד ערים דן לתברואה (פארק חירייה). החברה קיבלה מענק בתמיכת מנהל הדלק והגז במשרד האנרגיה והתשתיות להקמת התחנות הניידות, ואלה החלו לספק גז טבעי דחוס באפריל 2022.
בשנת 2019 הכריזה רשות התחרות על אס או אס אנרגיה כבעלת מונופולין בתחום תדלוקי השטח בישראל. בדצמבר 2020 הטילה רשות התחרות על החברה עיצום כספי בסך כ-6.36 מיליון ש"ח, עקב ניצול לרעה של מעמדה כמונופולין. בנוסף, על נושא משרה בחברה הוטל עיצום כספי בסך כ-348 אלף ש"ח.
ביולי 2023 נעצר מנכ"ל החברה, תומר לוי, בחשד להפצה של חשבוניות פיקטיביות.
הערות שוליים

1 2  גולן חזני, בלעדי: דלק ישראל מוכרת את פעילות הגז שלה לשותף של קרן פימי ב־SOS אנרגיה, באתר כלכליסט, 25 בדצמבר 2022
1 2  גולן חזני, קרן פימי רוכשת מחצית מחברת SOS אנרגיה אקספרס תמורת 90 מיליון שקל, באתר כלכליסט, 1 באוקטובר 2017
1 2  מיכאל לוי, קרן פימי משקיעה בחברת SOS אנרגיה אקספרס, תחזיק 50% ממניות החברה. בעל המניות הנוכחי, תומר לוי, מייסד החברה, יחזיק 50%, באתר Funder, ‏2 באוקטובר 2017
↑  קובי ישעיהו, ‏פימי קונה 50% מחברת SOS אנרגיה אקספרס של תומר לוי, באתר גלובס, 1 באוקטובר 2017
↑  משרד הביטחון הכריז על הזוכה במכרז להובלת דלקים בשווי 100 מיליון שקלים, באתר פורטל תשתיות, ‏18 באוגוסט 2015
↑  גולן חזני, אס.או.אס אנרגיה זכתה במכרז לתדלוק משאיות בגז טבעי בפארק חיריה, באתר כלכליסט, 20 ביולי 2021
↑   אורה קורן, רשות התחרות שוקלת לקנוס את חברת SOS אנרגיה אקספרס ב-8 מיליון שקל, באתר TheMarker‏, 30 בדצמבר 2019
↑  קביעה בדבר ניצול מעמד לרעה בניגוד להוראות סעיף 29א לחוק התחרות הכלכלית, תשמ"ח-1988 ודרישת תשלום לפי הוראות סעיף 50ח לחוק לאס או אס SOS אנרגיה אקספרס בע"מ ונושא משרה, באתר רשות התחרות, 30 בדצמבר 2020
↑  תומר גנון, הותר לפרסום: מנכ"ל SOS אקספרס הוא החשוד בתרמית הענק בחשבוניות הפיקטיביות, באתר כלכליסט, 4 ביולי 2023
דיזנטריה

| --- | --- |

 תסמינים:  hemorrhagic diarrhea, שלשול 
 טיפול:  ציפרופלוקסצין  L-scopolamine 
 קישורים ומאגרי מידע
 DiseasesDB:  12005
 MeSH:  D004403
 סיווגים
 ICD-10:  A03.9, A06.0, A07.9
 
בּוֹרְדָם או דִּיזֶנְטֶרְיָה (באנגלית: Dysentery) היא שלשול חמור, המלווה לפי הגדרה בדם וריר בצואה, וכן בחום גבוה, הנובע מזיהום במערכת העיכול. המושג מתייחס יותר לתסמינים הנגרמים על ידי מחלות או מצבים בריאותיים שונים, ובדרך כלל אינו משמש כשם של מחלה בפני עצמה.
Shigella
גורמים

את הפתוגנים הגורמים לדיזנטריה ניתן לחלק ל-2 קבוצות.
גורמים > חיידקים

‏.Shigella spp - ‏S. desynteriae,‏ S. flexneri,‏ S. boydi ו-S. sonni.
‏.E.coli spp - הכוונה היא לזנים הפתוגניים של E.coli: ‏(Enterohemorrhagic E.coli (EHEC ו-(Enteroinvasive E.coli (EIEC.
Campylobacter jejuni
.Salmonella spp - ‏S. typhi, ‏S. cholerasuis, ‏S. enteritidis ו-S. typhimurium.
גורמים > טפילים

Entamoeba histolytica
Balantidium coli
Giardia lamblia
Trichuris trichiura
Necator americanus
Ancylostoma duodenale
.Cryptosporidium spp (לעיתים נדירות)
לדיזנטריה יכולת הדבקה גבוהה מאוד. המחלה שכיחה יותר בקיץ מאשר בחורף. חולי איידס מועדים במיוחד להידבקות; רבים מהם אכן נדבקים במחלה ומתקשים להיפטר ממנה ומסיבוכיה, העלולים להיות קטלניים עבורם.
על החולים בדיזנטריה לשתות כמויות גדולות של נוזלים על-מנת למנוע התייבשות כתוצאה מהשלשול. במקרים חמורים נדרש עירוי תוך-ורידי כדי לספק את הנוזלים החסרים. לא מומלץ לצרוך תרופות נגד שלשול, שכן הן מאריכות את משך המחלה.
שיגלוזיס

שיגלוזיס נגרמת על ידי מיני החיידק Shigella המפורטים לעיל ומועברת בדרך כלל על ידי מים או מזון המזוהמים בצואה (מחזור צואה-פה). למזונות מסוימים סיכוי גבוה יותר לשאת את החיידק: תפוחי אדמה, דגי טונה, פסטה, מוצרי חלב, בשר עוף וירקות לא מבושלים. רובן המוחלט של ההדבקות מתרחשות עקב דרכי מים מזוהמות (במדינות מתפתחות) או גהות לקויה של עובדי מזון.
סוג חיידקי השיגלה התגלה בתחילת המאה ה-20 על ידי המיקרוביולוג היפני קיושי שיגה, ועל שמו הוא קרוי. ישנם ארבעה מינים השייכים לסוג זה, כולם גורמים למחלה; הנפוץ שבהם: Shigella dysentariae. חיידק זה מפריש רעלן המפרק קשרים גליקוזידיים ב-rRNA, המרכיב את הריבוזומים, בהם מיוצרים חלבוני התא. יצור החלבונים נפסק והתא מת במהרה. החיידק תוקף בדרך-כלל תאי אפיתל במעי הגס; מותם של אלו גורם להפסקת ספיגת המים במעי, וכתוצאה מכך - לשלשול ולאיבוד מים.
שיגלוזיס גורמת, בין השאר, לכאבים ולהתכווצויות בבטן, הקאה, חום גבוה, כאבים בפי הטבעת, דם בצואה וכאמור - שלשול חמור, אשר עלול לגרום להתייבשות. סיבוכים אפשריים הם דלקות בדרכי השתן, אלח דם (זיהום חמור בדם) ואי-ספיקת כליות. בכ-3% מהחולים במחלה ישנה נטייה גנטית מסוימת, העלולה לגרום להופעת דלקת מפרקים ראקטיבית.
החולים בשיגלוזיס מחלימים בדרך-כלל מעצמם תוך פחות משבוע; למרות זאת, נהוג לטפל במחלה באמצעות אנטיביוטיקה כדי למנוע סיבוכים אפשריים והדבקות.
אפשרויות הטיפול האנטיביוטי בשיגלוזיס:
טיפול דרך הפה:
תרופות  ממשפחת הקינולונים (לדוגמה: ציפרופלוקסצין או  נורְפְלוֹקְסַצין). תרופות אלו אינן מאושרות בדרך כלל לטיפול בילדים.
אזיטרומיצין (אזניל)הנה התרופה המועדפת בילדים.
אמוקסיצילין וכן טרימֵתוֹפְּרים סולפמתוקסזול (קוֹטרימַקסוֹזוֹל) היו תרופות הבחירה בעבר, אך היום אינן מומלצות בדרך כלל בשל אחוזי עמידות גבוהים של החיידק.
טיפול תוך ורידי: תרופת הבחירה היא צפטריאקסון (רוצפין).
במדינות העולם השלישי כ-5% עד 15% ממקרי השיגלוזיס קטלניים.
בארצות הברית נדבקים בכל שנה כ-18,000 איש.
אמביאזיס

אמביאזיס, או דיזנטריה אמבית, היא מחלה הנגרמת על ידי הפרוטיסט Entamoeba hystolitica וגם כן מועברת על ידי מים או מזון מזוהמים. בנוסף, היא יכולה להיות מועברת באמצעות מגע מיני. אנשים נגועים יכולים לחיות עם המחלה במשך שנים ללא כל סימן, אך בזמן זה הם מפרישים צואה נגועה ויכולים להדביק בקלות אנשים אחרים.
האמבה, אשר שוכנת כל העת במעי הגס אצל אנשים נגועים, תוקפת עם התפרצות המחלה (רק אצל כ-16% מהנשאים) את דפנות המעי וגורמת לכיבים ולדימומים. סיבוכים אפשריים הם פריטוניטיס (דלקת של קרום המעי) וכן דלקות וכיבים באיברים שונים בגוף, בעיקר בכבד. כל הסימפטומים של שיגלוזיס רלוונטיים גם כאן. שיעור התמותה נמוך בהרבה מזה של שיגלוזיס.
האנטיביוטיקה העיקרית המשמשת לטיפול בדיזנטריה אמבית היא מֵטרונידָזוֹל.
הדיזנטריה גרמה למותם של האישים הבאים:
לאון הראשון, קיסר האימפריה הביזנטית (474)
קונסטנטינוס הרביעי, קיסר האימפריה הביזנטית (685)
אישטוואן השני, מלך הונגריה (1131)
לואי השישי, מלך צרפת (1137)
אמלריך הראשון, מלך ירושלים (1174)
ג'ון מלך אנגליה (1216)
פרידריך השני, קיסר האימפריה הרומית הקדושה (1250)
לואי התשיעי מלך צרפת (1270)
בנדיקטוס האחד עשר (1304)
הנרי החמישי מלך אנגליה (1422)
סר פרנסיס דרייק (1596)
תומאס הודג'קין (1866)
הדיזנטריה הייתה אחראית למותם של רבים במחנות הריכוז וגם של הצבאות בתקופת מלחמת העולם השנייה.
הערות שוליים

↑  Todar, Kenneth. "Shigella and Shigellosis". Todar's Online Textbook of Bacteriology. נבדק ב-10 בפברואר 2012. {{cite web}}:  (עזרה)
↑  Angulo, Frederick J.; Swerdlow, David L. (1995). "Bacterial Enteric Infections in Persons Infected with Human Immunodeficiency Virus". Clinical Infectious Diseases. 21 (Supplement 1): S84–S93. doi:10.1093/clinids/21.Supplement_1.S8.
| --- | --- |
בקרת זהויות :  NLI: 987007567965605171  BNE: XX555240  GND: 4178684-1  LCCN: sh85040334  NDL: 00570574 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בית הכנסת קורנויבורג

| --- | --- |

בית הכנסת בקורנויבורג
 מידע כללי
 סוג:  בית כנסת
 כתובת:  פרופסט–ברנהרד–שטראסה 6
 מיקום:  קורנויבורג
 מדינה:  אוסטריה אוסטריה
 הקמה ובנייה
 תאריך פתיחה רשמי:  1325
 חומרי בנייה:  אבן חול
 סגנון אדריכלי:  גותי
 
 קואורדינטות:  48°20′39″N 16°20′08″E﻿ / ﻿48.34412°N 16.33555°E﻿ / 48.34412; 16.33555
 he
 בית הכנסת בקורנויבורג
 
הקיר האחורי של בית הכנסת
בית הכנסת קורנויבורג הוא בית הכנסת העתיק ביותר באוסטריה, נמצא ברחוב פרופסט–ברנהרד–שטראסה 6 (בגרמנית:Propst-Bernhard-Straße 6) בעיר קורנויבורג (אנ') שבאוסטריה תחתית, (כ-12 קילומטר מווינה). חורבות בית הכנסת מוגנות כאתר היסטורי משנת 1980.
היסטוריה

בניין בית הכנסת נבנה בשלהי ימי הביניים, בסביבות שנת 1325, והוא בית הכנסת העתיק ביותר באוסטריה. יש תיעוד על קהילה יהודית בקורנויבורג בסביבות 1302, להם היה בית כנסת, שנהרס לאחר פוגרום ורצח כעשרה יהודים, וגירוש היהודים שנותרו, שנעשה בעקבות האשמות בחילול לחם הקודש, ובמקומו הוקם מנזר אוגוסטיני. אך לאחר מכן אין תיעוד על היהודים שגרו בעיר, ורק הימצאות בניין בית הכנסת החדש, מעידה על קהילה שהייתה במקום. בשנת 1420 גורשו יהודי העיר, על ידי אלברכט השלישי, דוכס בוואריה, לאחר הגירוש הזה, בית הכנסת לא חזר לשימושו המקורי, ובשנת 1460 בנין בית הכנסת הועבר לבעלות העירייה כמתנה מקיסר אוסטריה פרידיך השלישי. הבניין הוסב לשימוש כמחסן, ובהמשך הוסב לטחנת קמח המופעלת על ידי סוסים (אנ'), בתקופת מלחמת שלושים השנים המקום נשרף על ידי השוודים, ובשנת 1766 שופץ הבניין ושימש כאסם תבואה. במהלך המאה העשרים המבנה החל להתפורר, וגגו נהרס בסערה בשנת 1942.
אדריכלות

בית הכנסת משתרע על שטח של כ-100 מטר מרובע, במבנה העשוי מאבן חול. המבנה מרובע, (מידות חיצוניות: 10.50 מטר על 13.20 מטר), והקירות בעובי 81 עד 90 סנטימטר, גודל אולם התפילה הפנימי הוא ברוחב 8.80 מטר, ואורך 11.40 מטר. גובה הקירות כ-8 מטר, וקבועים בו חלונות עגולים מאורכים בעלי מסגרת דקה, בסגנון גותי. בקיר בית הכנסת לכיוון ירושלים יש שקע שבו היה ארון הקודש, ונותרו מספר אבני מסגרת סביב הארון.
כיום

למרות שהמקום הוכרז כאתר לשימור כבר ב-1980, ובשנת 1999 החלו בהכנת תוכניות לשיפוץ ושימור המבנה, בשנת 2007 בעלי המקום פרצו שער כניסה למכוניות בקיר המבנה, והוא משמש כיום כמוסך מכוניות, היות שאין לעירייה את המשאבים לקנות את המקום ולשפץ את המבנה.
ראו גם

מה יהיה סופו של בניין בית הכנסת? (בגרמנית)
הערות שוליים

1 2 3  Arne Herbote, Simon Paulus הערות על בית הכנסת מימי הביניים באתר האינטרנט hagalil.com (בגרמנית)
↑  שמעון דובנוב (תרגם: ברוך קרוא), "דברי ימי עם עולם: כרך חמישי: סוף ימי הביניים: מהמאה השלש עשרה עד המאה החמש עשרה" בפרויקט בן-יהודה
1 2 3  קהילת קורנויבורג באתר תולדות הקהילות היהודיות דוברות הגרמנית (בגרמנית)
↑  היסטוריית יהדות קורנויבורג (בגרמנית)
↑  Sebastian Fellner
מדוע בית הכנסת העתיק ביותר באוסטריה מתבזה כמוסך? באתר derstandard.at מ–10 באוגוסט 2021 (בגרמנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בית הכנסת קורנויבורג".
החלון הארוך והצר של בית הכנסת
מחר הוא יחזור

| --- | --- |
 שיר בביצוע להקת פיקוד המרכז, דני רובס
 מתוך האלבום פנים ושמות
 יצא לאור:  1985
 שפה:  עברית
 אורך:  4:00
 חברת תקליטים:  הד ארצי
 כתיבה:  דני רובס
 לחן:  דני רובס
 הפקה:  נתן כהן
 עיבוד:  דני רובס, נתן כהן (ביצוע דני רובס ב"פנים ושמות") אורי קריב (ככל הנראה. היה המנהל המוזיקלי ב"בשערייך יריחו") (ביצוע להקת פיקוד המרכז)
 
"מחר הוא יחזור" הוא שיר שכתב והלחין דני רובס. השיר יצא לאור לראשונה ב־1985 בביצוע להקת פיקוד המרכז בתוכניתה "בשערייך יריחו", אבל הביצוע שהתפרסם יותר הוא של רובס עצמו, שהקליט אותו שנתיים מאוחר יותר לאלבומו "פנים ושמות" (1987).
ב־23 בנובמבר 2023 פרסם רובס גרסה מחודשת לשיר.
על השיר

רובס כתב את "מחר הוא יחזור" ואת "מכתב קטן" ביום השביעי של השבעה על אחיו יואב, שמת מסרטן הקיבה בהיותו חייל בזמן מלחמת לבנון הראשונה. לימים אמר רובס שלא פחות משיש בשיר את אחיו, יש בו את עצמו כפי שהיה בעבר. השיר מספר על חייל ששוכב בשק השינה שלו ומדמיין לעצמו את הבוקר, שבו יצא לחופשה ויפגוש את האנשים שהוא אוהב ומכיר.
רובס סיפר שהשיר "פרץ החוצה" והוא לא היה יכול להתמודד איתו מבחינה רגשית, ולכן מסר אותו ללהקת פיקוד המרכז, שאיתה עבד באותה העת. השיר נכלל בתוכניתה של הלהקה "בשערייך יריחו", שעלתה ב־1985. הלהקה הקליטה את השיר בליווי כלים, כפי שעשה גם רובס כשהקליט את השיר לאלבומו "פנים ושמות", שיצא לאור ב־1987.
במשך הזמן עבר השיר תהליך של דילול הליווי הכלי בהופעותיו החיות של רובס, עד לביטולו המוחלט: "[השיר] התקלף מהקליפות של הליווי, כמו קליפות של בצל, ונשאר בשנים האחרונות עירום כביום היוולדו", סיפר רובס. הוא החל לשיר אותו בהופעות א־קפלה, ובהמשך אפילו ללא מיקרופון – "כמו שהוא נועד להיות, כנראה, לכתחילה, מן זעקה [...]".
במשך ימי שביו של גלעד שליט (רובס מנה אותם: "1942 ימים"), היה רובס שר את השיר למענו בהופעותיו בציפייה לשחרורו ("מחר הוא יחזור").
ביצועים וגרסאות כיסוי

בנוסף לביצועים של להקת פיקוד המרכז ושל דני רובס, ביצעו אותו גם גור מורד, אליעד, ועמרי רוטברד.
השיר בוצע בטקס "שרים לזכרם" שהתקיים ברחבת הכנסת בליל יום הזיכרון לחללי מערכות ישראל ונפגעי פעולות האיבה תשפ"א, ב־13 באפריל 2021 בביצוע להקה צבאית. את השיר הציגה אלה חייט, בתו הקטנה של הכבאי דני חייט, שנספה באסון האוטובוס בשרפה בכרמל ב־2010, כאשר ניסה להציל את חייהם של יושבי האוטובוס. רן צחור יצר וביים וידאו קליפ ערוך מתוך האירוע בכנסת.
הערות שוליים

1 2  פנים ושמות, באתר Discogs
1 2 3 4  נתוני היצירה, באתר אקו"ם
↑  דף היצירה בספריה הלאומית, באתר הספרייה הלאומית
1 2  בשערייך יריחו, באתר army-bands.co.il
↑   דני רובס – מחר הוא יחזור 2023, בביצוע דני רובס, סרטון בערוץ "דני רובס", באתר יוטיוב
1 2   דני רובס – מחר הוא יחזור, האירוע השנתי של שותפים למסע 2022, בביצוע דני רובס, סרטון  באתר יוטיוב
1 2   דני רובס בהופעה – מחר הוא יחזור (הופעה חיה באמפי שוני 16.5.14), בביצוע דני רובס, סרטון  באתר יוטיוב
↑   דני רובס – מחר הוא יחזור, בביצוע דני רובס, סרטון  באתר יוטיוב
↑   דני רובס  – מחר הוא יחזור 2024, בביצוע דני רובס, סרטון  באתר יוטיוב
↑   דני רובס בהופעה – מחר הוא יחזור (א־קפלה), בביצוע דני רובס, סרטון  באתר יוטיוב
↑  גור מורד – מחר הוא יחזור, באתר יוטיוב
↑  עמרי רוטברד – מחר הוא יחזור, באתר יוטיוב
↑   אלה חייט – מחר הוא יחזור – במאי – רן צחור. "שירים לזכרם" בכנסת, 2021, בביצוע להקה צבאית, סרטון בערוץ "רן צחור", באתר יוטיוב
↑  שרים לזכרם – 13.04.2021, באתר ערוץ הכנסת
↑   שירים לזכרם, 2021, בביצוע להקה צבאית, סרטון בערוץ "הכנסת", באתר יוטיוב
ג'ורג' ברידג'ס רודני

| --- | --- |

אדמירל רודני לאחר קרב הקדושים, 1782, מאת תומאס גיינסבורו. מאחור נמצא סמל הצי הצרפתי פלר דה ליס מהספינה שנלכדה "ויל דה פארי".
 לידה:  13 בפברואר 1719 וולטון על התמזה, הממלכה המאוחדת 
 פטירה:  24 במאי 1792 (בגיל 73) לונדון, ממלכת בריטניה הגדולה 
 שם לידה:  George Brydges Rodney 
 מדינה:  ממלכת בריטניה הגדולה 
 השכלה:  בית הספר הארו 
 בן או בת זוג:  Jane Compton (31 בינואר 1753–?) Henrietta Clies (1764–?) 
 פרסים והוקרה
 מסדר האמבט 
 
אדמירל ג'וֹרְג' בְּרִידְגֶ'ס רוֹדְנִי (באנגלית: George Brydges Rodney, 1st Baron Rodney; 13 בפברואר 1719 –  24 במאי 1792) היה קצין צי בריטי. הוא ידוע בעיקר בזכות הפיקוד שלו במלחמת העצמאות של ארצות הברית, במיוחד ניצחונו על הצרפתים בקרב הקדושים ב-1782. לעיתים קרובות טוענים שהוא היה המפקד שהיה חלוץ בטקטיקה של "שבירת הקו".
רודני הגיע מרקע מכובד אך עני, והצטרף לצי בגיל ארבע עשרה. הקרב הגדול הראשון שלו היה קרב כף פיניסטרה השני (אנ') בשנת 1747. הוא הרוויח סכום גדול של שלל ימי במהלך שנות ה-40 של המאה ה-18, מה שאפשר לו לרכוש אחוזה כפרית (אנ') גדולה ומושב בבית הנבחרים של בריטניה הגדולה (אנ'). במהלך מלחמת שבע השנים, היה רודני מעורב במספר פעולות אמפיביות כמו הפשיטות על רושפור (אנ') ולה האבר והמצור על לואיסבורג. הוא נודע בזכות תפקידו בכיבוש מרטיניק בשנת 1762. בעקבות חוזה פריז, מצבו הכלכלי של רודני הורע. הוא הוציא סכומי כסף גדולים כדי לממש את שאיפותיו הפוליטיות. עד 1774 הוא צבר חובות גדולים ונאלץ לברוח מבריטניה כדי להתחמק מהנושים שלו. הוא היה בכלא צרפתי כשהוכרזה מלחמה בשנת 1778. הודות למיטיב צרפתי, הצליח רודני להבטיח את שחרורו ולחזור לבריטניה שם מונה לפיקוד חדש.
רודני שחרר בהצלחה את גיברלטר במהלך המצור הגדול והביס צי ספרדי במהלך 1780 בקרב כף סנט וינסנט (אנ'), המכונה "הקרב לאור הירח", מכיוון שהוא התרחש בלילה. לאחר מכן הוצב בתחנת ג'מייקה (אנ'), שם היה מעורב בכיבוש השנוי במחלוקת של סנט אוסטטיוס ב-1781. מאוחר יותר באותה שנה הוא חזר לזמן קצר הביתה כשהוא סובל מבריאות לקויה. במהלך היעדרותו הובסו הבריטים בקרב צ'ספיק המכריע שהוביל לכניעה ביורקטאון.
בעיני אחדים, רודני היה דמות שנויה במחלוקת, שהואשם באובססיה לכסף משלל. מה שהגיע לשיא בעקבות השתלטותו על סנט אוסטטיוס, שבגינה הוא ספג ביקורת קשה בבריטניה. פקודות להחזרתו לבריטניה נשלחו כאשר רודני זכה בניצחון מכריע בקרב הקדושים באפריל 1782, ובכך סיים את האיום הצרפתי על ג'מייקה.
רודני ליווה את המלך לעתיד ויליאם הרביעי בביקורו (אפריל 1783) בקובה. שם התייעץ הנסיך עם הקפטן חנרל לואיס דה אונסאגה (אנ') כדי להגיע לתנאים המקדימים של תנאי השלום שיכירו מאוחר יותר בהקמת ארצות הברית של אמריקה. עם שובו לבריטניה, רודני הפך ללורד וקיבל פנסיה שנתית של 2,000 ליש"ט. הוא פרש לגמלאות עד מותו ב-1792.
ראשית חייו

ג'ורג' ברידג'ס רודני נולד בוולטון און תמז (אנ') או בלונדון, אם כי מקום מושבה של המשפחה היה ברודני סטוק (אנ') בסאמרסט. כנראה הוא נולד מתישהו בינואר 1718. הוא הוטבל בכנסיית סנט גילס אין דה פילדס (אנ') ב-13 בפברואר 1718. הוא היה השלישי מבין ארבעה ילדים ששרדו של הנרי רודני ומרי (ניוטון) רודני, בתו של הדיפלומט סר הנרי ניוטון. אביו שירת בספרד תחת הרוזן פיטרבורו (אנ') במהלך מלחמת הירושה הספרדית, ובעת שפרש מהצבא שירת כקפטן בחיל הימי שפורק ב-1713. השקעה גדולה בחברת הים הדרומי הרסה את הנרי רודני ורוששה את המשפחה. למרות המחסור בכסף, המשפחה הייתה מקושרת היטב דרך נישואים. לפעמים טוענים שהנרי רודני שימש כמפקד היאכטה המלכותית (אנ') של ג'ורג' הראשון וג'ורג' רודני קרוי על שמו, אבל טענה זו הופרכה.
ג'ורג' התחנך בבית הספר הארו, ועזב כאחד מאחרוני המתנדבים המתגייסים כפרח קצונה המכונים "נערי מכתב המלך" (King's letter boys) להצטרף לצי המלכותי, לאחר שמונה, בצו מ-21 ביוני 1732, לקצין זוטר על סיפון הספינה סנדרלנד.
תחילת הקריירה

לאחר ששירת על סיפון הסנדרלנד, רודני עבר לדרדנוט (Dreadnought) בה שירת בין השנים 1734 ל-1737 תחת קפטן הנרי מדלי (אנ') ששימש לו כמנטור. בערך בזמן הזה הוא שהה שמונה עשר חודשים בליסבון, עיר שאליה יחזור מאוחר יותר כמה פעמים. לאחר מכן החליף אוניות מספר פעמים, והשתתף במסע השנתי של הצי להגנה על צי הדיג הבריטי מול ניופאונדלנד ב-1738.
הוא עלה במהירות בסולם הדרגות בצי בעזרת שילוב של כישרונותיו וחסותו של הדוכס מצ'נדוס (אנ'). במהלך שירותו בצי הים התיכון (אנ') הוא התמנה ללוטננט בספינה דולפין, קידומו מתוארך ל-15 בפברואר 1739. לאחר מכן שירת בנמור (Namur), אוניית הדגל של המפקד העליון סר תומאס מתיוס (אנ').
תחילת הקריירה > קפטן

בשלב זה פרצה מלחמת הירושה האוסטרית, ובאוגוסט 1742, רודני זכה לטעום פעולה קרבית ראשונה לאחר שקיבל הוראה ממתיוס לקחת ספינה קטנה יותר ולפשוט על ונטימיליה (אנ') בצפון-מערב איטליה של ימינו, שם הצבא הספרדי אגר אספקה ומחסנים מוכנים לפלישה מתוכננת לבת בריתה של בריטניה, הרפובליקה של ג'נובה, פקודה שאותה ביצע בהצלחה. זמן קצר לאחר מכן, הוא הגיע לדרגת פוסט קפטן, לאחר שמונה ב-9 בנובמבר על ידי מתיוס לפקד על פלימות' (Plymouth), אוניית קו מהדרגה הרביעית. הוא אסף מספר אוניות משא בליסבון כדי ללוות אותם הביתה, אך איבד איתם קשר בסערות עזות. ברגע שהגיע לבריטניה קידומו אושר, מה שהפך אותו לאחד הקפטנים הצעירים ביותר בצי.
לאחר ששירת במימי הבית כשהוא לומד על הגנה על שיירות, הוא מונה לפקד על האונייה "לודלו קאסל" (Ludlow Castle) החדשה שנבנתה, בה השתמש כדי להטיל הסגר על חוף סקוטלנד במהלך המרד היעקוביטי של 1745. שניים מהחברים של רודני על סיפון הלודלו קאסל היו סמיואל הוד (אנ'), לימים אדמירל מעוטר, ואחיו הצעיר של רודני, ג'יימס רודני. ב-1746 הוא קיבל את הפיקוד על ה"איגל" (Eagle), ספינה נושאת 60 תותחים. לאחר זמן מה שבילה בהסגר על אוסטנדה הכבושה על ידי צרפת ושייט סביב המבואות המערביים (אנ'), שם ב-24 במאי השיג את השלל הראשון שלו, פריבטיר ספרדי בן 16 תותחים. האיגל נשלחה להצטרף לפלגה המערבית.